“กรุงศรีเฟิร์สช้อยส์” คว้าที่ 1 สุดยอดแบรนด์ออนไลน์
"กรุงศรีเฟิร์สช้อยส์" คว้าที่ 1 สุดยอดแบรนด์ออนไลน์
9 พ.ย. 2560

นางสาวณญาณี เผือกขำ กรรมการผู้จัดการ บริษัท อยุธยา แคปปิตอล เซอร์วิสเซส จำกัด ฉลองความสำเร็จในโอกาสที่กรุงศรีเฟิร์สช้อยส์คว้าอันดับ 1 สุดยอดแบรนด์ทรงประสิทธิภาพบนโลกโซเชียล ประเภทธุรกิจการเงินส่วนบุคคล หรือ Thailand’s Most Social Power Brand 2017 (Personal Finance) จากการจัดอันดับโดยแบรนด์เอจ สื่อการตลาดชั้นนำ ร่วมกับบริษัท โธธ โซเชียล จำกัด ผู้ให้บริการวิเคราะห์ข้อมูลบนโลกออนไลน์ และโซเชียลมีเดีย
โดยวัดผลผ่านช่องทาง Facebook, Instagram, Twitter และ YouTube ด้วยมุมมองหลายปัจจัย เช่น การเข้าถึงกลุ่มเป้าหมายและผู้ติดตาม (Fan) การเติบโตของจำนวนกลุ่มเป้าหมาย (Growth) ความสนใจต่อเนื้อหา (Interaction) การกระจายเนื้อหาผ่านการแชร์บนโซเชียลมีเดีย (Share) และความรู้สึกที่ลูกค้ามีต่อแบรนด์ (Sentiment) ตอกย้ำให้เห็นว่ากรุงศรีเฟิร์สช้อยส์เป็นแบรนด์ที่ให้ความสำคัญกับการทำตลาดผ่านสื่อออนไลน์และโซเชียลมีเดียต่างๆ อย่างต่อเนื่อง